அதற்குப் பிறகு 1995ம் ஆண்டு தஞ்சாவூரிலே எட்டாம் உலகத் தமிழ் மாநாடு நிகழ்ந்தது. அந்த மாநாட்டிலே உலகத் தமிழ் அறிஞர்களை, தமிழ் ஆய்வாளர்களை வரவேற்பது போலவும், மாநாட்டினுடைய நோக்கத்தைச் சொல்லுவது போலவும் பாடல் எழுதும்படி எனக்கு அன்றைய அமைப்பாளர்கள் முதல்வர் உள்ளிட்ட அவர்கள் எனக்கு ஆணையும் அனுமதியும் வழங்கியிருந்தார்கள். அதற்கும் நான் பாடல் எழுதியிருந்தேன். அதற்கும் இசையமைத்தவர் ஏ.ஆர். ரகுமான். மூவாயிரம் குழந்தைகள் அந்தப் பாடலுக்கு நாட்டியம் நடத்தினார்கள். அந்தப் பாடலின் சில வரிகள், “தமிழின் பேரால் கூடும் தமிழ் மாநாடு என்ன செய்யும், தமிழர் தமிழ் போல் வாழ தகுந்த ஆய்வுகள் செய்யும் ஆய்வுகள் செய்யும்” என்கிற முறையிலே அந்தப்பாடல்கள் அமைந்திருந்தது. அதற்கும் இருபத்தைந்தாயிரம் ரூபாய் முதல்வர் அவர்களாலே பரிசு பெற்றேன். பரிசை வழங்கி நேரில் அழைத்து என்னைப் பாராட்டினார்கள் அன்றைய முதல்வர் ஜெயலலிதா அவர்கள்.